Newsgroup: italia.trieste.discussioni
Titolo: Ferie a RAB/ARBE

Ciao a tuti!!
Come gavevo scrito in un altro mesagio son andà in vacanza a Rab (el nome
italian xe Arbe).
Deso no voio tazarve con le mie ferie, ma ve dago un poche de informazione
che ve pol tornar
utili se per caso dovè ancora andar in vacanza e no savè dove.
Ve conto: semo partidi ale 4 de matina (ma iera la sitimana de feragosto),
fila de 3 chilometri
a Pesek, no ne resta altro che pasar per Basoviza. Come preventivà a
Basoviza no xe un can,
alè!!! Confin Slovenia-Croazia tranquilo (cambiemo le kune subito in Croazia
dopo el confin.
No xe el più conveniente ma no xe mal e no ga comisioni). Bon, rivemo a
Fiume/Rjeka e ciapemo
quela quasi superstrada. I segnai xe ala circa un circa (fe conto che uno
disi per Split e Rjeka se va
a destra e co te rivi al svincolo el te disi: go capelà, per Split sempre
drito: xe giusto sempre drito
(molar el bever co se fa i cartei!)). Rivai a Jablanac filon per el
tragheto: 4 ore e meza e una bora che
no ve digo.
Rivai su l'isola 'ndemo in agenzia dove gavemo le prenotazioni. El mato
ciapa el telemaco e ciama de
'naltra parte: no gavemo i'apartamenti a Banjol come gavevimo prenotà e già
pagà ma dovemo andar
a Barbat (no xe sai strada ma sa come xe, se prenoto e pago me piasesi anche
gaver...). A Barbat
trovemo l'agenzia con le nostre case, ma no xe tacade come doveva e la baba
de un dei apartamenti
(el mio orco tocio!!!) so saveva gnanche un zoca!!! Xe andà ben e gavemo
trovà casa.
La parte più importante riva deso (no ve rompo più ma indrize le rece).
Ovio che le spiage xe sai bele, ma se no volè andar in posti tipo Zelena
Laguna o Lignan (circa) xe
de caminar un bic (per saver de preciso domandeme e ve digo, ma no qua che
saria longa). Ma el
magnar xe la roba più importante. Visitate 4 Gostoina (che po saria Gostilna
in croato credo).
1- Gostoina Leut: xe a Barbat su la strada soto quela principale (per
intenderse tra la strada che
porta a Rab e la costa). Se magna de tuto, sul menù pei gnochi xe setemila
piati de carne, pei taliani
xe el pese (potenza de no so cosa!!!). Mi go ciolto grigliata mista de carne
e come bever bianco sfuso
(so, so, con la carne va el roso, ma mi no me va) e aqua minerale con le
bolicine (jamnica me par se
ciami, ma xe sai salada pei miei gusti). Go pagà 140 kune con cafè e trapa e
verdura. Consiglio perché
se magna bastanza ben e no se va via con la fame.
2- Gostoina Sv. Maria: xe in centro a Rab, in fondo in fondo al viale
centrale, dopo el local Paradiso.
Bisogna dir che el posto xe bel, se magna bon ma poco. Go ciolto cocteil de
scampi e calamari ala piastra
col solito bianco, la jamnica, trapa e cafè e go pagà 160 kune (iero pena
pena sazio e mi no xe che magno
propio tanto de solito... fe voi). Bel ma no consiglieria, solo se volè far
i romanticoni (oviamente el servizio
no xe 5 stele, per dir).
3- Gostoina Dado: devi eser già a Banjol, stesa strada basa de Gostoina
Leut. Go magna piato de pese misto
per due, che iera un pochi de calamari ala piastra, un quatro scampeti, un
nasel, un sgombro e un oradela (o
branzin, no ricordo e mi de pese capiso poco), no me par fosi altro. Sta
roba iera però de divider per due.
Come antipasto go ciolto formagio tipico de Pago, che no merita (tipo grana
ma un poco fiapeto, pol piaser).
Iera anche altri piati de pese e de carne cocoli, bisogna dir. Solito vin
aqua cafe e trapa per un totale
de 140 kune, che se quasi standard. Se pol andar senza problemi, ma NO STEME
cior piza, ocio eh, che
me incazo!
4- Gostoina Luna: xe alteza Banjol sula strada principale, a destra visavì
Gostoina Pio. Se magna bastanza
ben tuto, ga sia pese qualcosa che carne (bastanza). Mi go ciolto antipasto
formajo impanà, po go ciolto
fileto de manzo con salsa de funghi, caperi e melanzane. Solito bever e pagà
120 kune me par. Non male,
Ste però 'tenti che i ga tentà de cazarnela: i contorni ne li ga mesi in
conto dò volte (168 kune totali al posto
de 86, miga mone lori.. se andava....) e i te proponi un piato misto de
scampi e pedoci ala busara: sul menù
i pedoci ala busara costa 60 kune, el piato no te lo trovi ma costa 130!!!
Per el resto i xe cocoli (come anche
de Dado) e se magna ben. Andè senza problemi ma no ste eser cuchi.
Secondo mi queste xe le robe più importanti, se volè saver altro basta
domandar.
Scuseme se ve go roto le togne e bonanote a tuti dal vostro Ciano de
Giarizole.
Viva l'A, però me sta sai cocole anche la B e la E!!!

 ha scritto nel
messaggio news:9luro1$e5h$1...@ctonet.it...



Se te interesa altro fame saver che te conto (ma prima che te parti, dindio
de omo!!!).
Bonanote a tuti dal vostro Ciano de Giarizole.
Viva l'A, perň me sta sai cocole anche la B e la E